Summer McIntosh

| Mitalit> Maa:   Kanada.Naisten uinti. Olympialaiset  | Mitalit> Maa:   Kanada.Naisten uinti. Olympialaiset  | Mitalit> Maa:   Kanada.Naisten uinti. Olympialaiset  | Maa:   Kanada> Naisten uinti. |
| --- | --- | --- | --- |
|  Kultaa | Pariisi 2024 | 200 m pu |  |
|  Kultaa | Pariisi 2024 | 200 m sku |  |
|  Kultaa | Pariisi 2024 | 400 m sku |  |
|  Hopeaa | Pariisi 2024 | 400 m vu |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Budapest 2022 | 200 m pu |  |
|  Kultaa | Budapest 2022 | 400 m sku |  |
|  Kultaa | Fukuoka 2023 | 200 m pu |  |
|  Kultaa | Fukuoka 2023 | 400 m sku |  |
|  Hopeaa | Budapest 2022 | 400 m vu |  |
|  Pronssia | Budapest 2022 | 4×200 m vu |  |
|  Pronssia | Fukuoka 2023 | 200 m vu |  |
|  Pronssia | Fukuoka 2023 | 4×100 m sku |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Abu Dhabi 2021 | 4×200 m vu |  |
|  Kultaa | Budapest 2024 | 400 m vu |  |
|  Kultaa | Budapest 2024 | 200 m pu |  |
|  Kultaa | Budapest 2024 | 400 m sku |  |
|  Hopeaa | Abu Dhabi 2021 | 400 m vu |  |
|  Hopeaa | Abu Dhabi 2021 | 4×100 m sku |  |
|  Hopeaa | Budapest 2024 | 200 m su |  |
|  Pronssia | Budapest 2024 | 4×100 m vu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Birmingham 2022 | 200 m sku |  |
|  Kultaa | Birmingham 2022 | 400 m sku |  |
|  Hopeaa | Birmingham 2022 | 400 m vu |  |
|  Hopeaa | Birmingham 2022 | 4×200 m vu |  |
|  Hopeaa | Birmingham 2022 | 4×100 m sku |  |
|  Pronssia | Birmingham 2022 | 4×100 m vu |  |
Summer McIntosh (s. 18. elokuuta 2006 Toronto) on kanadalainen uimari ja kaksinkertainen olympiavoittaja. Hän on voittanut perhos- ja sekauinnissa yhteensä neljä henkilökohtaista pitkän radan maailmanmestaruutta.
McIntosh sijoittui vuonna 2021 Tokion olympialaisissa neljänneksi 400 metrin vapaauinnissa ja 4 × 200 metrin vapaauintiviestissä, yhdeksänneksi 200 metrin vapaauinnissa sekä 11:nneksi 800 metrin vapaauinnissa. Hän saavutti ensimmäiset arvokisamitalinsa Abu Dhabin lyhyen radan MM-kilpailuissa 2021 voittamalla kultaa 4 × 200 metrin vapaauintiviestissä sekä sijoittumalla hopealle 400 metrin vapaauinnissa ja 4 × 100 metrin sekauintiviestissä. Budapestin pitkän radan MM-kilpailuissa 2022 hän voitti kultaa 200 metrin perhosuinnissa ja 400 metrin sekauinnissa sekä täydensi mitalisaaliinsa 400 metrin vapaauinnin hopealla ja 4 × 200 metrin vapaauintiviestin pronssilla. Samana vuonna hän voitti Kansainyhteisön kisoissa kultaa 200 metrin ja 400 metrin sekauinnissa sekä saavutti 400 metrin vapaauinnin hopeaa ja kolme viestimitalia. Fukuokan pitkän radan MM-kilpailuissa 2023 McIntosh voitti toistamiseen kultaa 200 metrin perhosuinnissa ja 400 metrin sekauinnissa sekä saavutti pronssia 200 metrin vapaauinnissa ja 4 × 100 metrin sekauintiviestissä.
Pariisin olympialaisissa 2024 McIntosh voitti ensimmäisen olympiamitalinsa sijoituttuaan 400 metrin vapaauinnissa toiseksi 0,88 sekunnin erolla voittaja Ariarne Titmusiin. Kaksi päivää myöhemmin McIntosh voitti olympiakultaa 400 metrin sekauinnissa 5,69 sekunnin erolla hopeamitalisti Katie Grimesiin. Hän voitti toisen olympiakultansa 200 metrin perhosuinnissa olympia- ja Amerikan-ennätyksellä sekä kaikkien aikojen toiseksi parhaalla ajalla 2.03,03 jättäen hopamitalisti Regan Smithin 0,81 sekunnin ja pronssimitalisti Zhang Yufein yli kahden sekunnin päähän. Hän voitti kultaa vielä 200 metrin sekauinnissa olympiaennätysajalla 2.06,56. Saman vuoden Budapestin lyhyen radan MM-kilpailuissa hän voitti kolme maailmanmestaruutta, kaikki maailmanennätysajoiila: 400 metrin vapaauinnissa ajalla 3.50,25, 200 metrin perhosuinnissa ajalla 1.59,32 ja 400 metrin sekauinnissa ajalla 4.15,48. Lisäksi hän saavutti hopeaa 200 metrin selkäuinnissa ajalla 1.59,96 ja pronssia 4 × 100 metrin vapaauintiviestissä.